ניקולאה צ'יופרקה

ניקולאה צ'יופרקה (ברומנית: Nicolae Ciupercă; 20 באפריל 1882 – 25 במאי 1950) היה גנרל בצבא רומניה, שהשתתף במלחמת העולם השנייה והוצא לגמלאות באמצע מלחמה. לאחר המלחמה נעצר על השתתף בהתארגנות מחתרתית נגד השלטון ונגד השלטון ברומניה הקומוניסטית ונגד ברית המועצות - הוא מת בבית הסוהר.

צ'יופרקה נולד ברמניקו סראט, שם למד בבית הספר היסודי וכיתות ראשונות של בית ספר תיכון. המשך לימודיו היה בבית הספר הצבאי לבני קציני צבא, ביאשי. הוא המשיך בבית הספר לקציני חיל רגלים בבוקרשט וסיים במקום הראשון ב-1902 וקיבל דרגת סגן משנה. ב-1913 למד בבית הספר הגבוה למלחמה בפריז. במלחמת העולם הראשונה היה מאיור ועמד בראש לשכת המבצעים של הארמייה השנייה.

ב-1 בספטמבר 1917 הועלה לדרגת לוטננט קולונל. ב-1 במרץ 1920 הועלה לדרגת קולונל. ב-1 באוקטובר 1930 הועלה לדרגת בריגדיר גנרל. ב-16 באוקטובר 1937 הועלה לדרגת לאיור גנרל. ב-6 ביוני 1940 הועלה לדרגת לוטננט גנרל. צ'יופרקה מילא תפקידים מכבדים גם מחוץ לצבא, מ-13 באוגוסט 1938 ועד 1 בפברואר 1939 היה שר להגנה לאומית.

צ'יופרקה הגיע בצבא לתפקיד של מפקד גיס. הוא התפטר ממשרת השר, כי לא הסכים עם שימושים מסוימים בתקציב הצבא. במלחמת העולם השנייה היה מפקד הארמייה הרביעית והתפטר מתפקידו לאחר שהצבא הרומני קיבל הוראת להמשיך להתקדם בברית המועצות, מעבר לגבול הדניסטר.

לאחר המלחמה הצטרף לתנועה האנטי קומוניסטית המחתרתית גראיול סנג'לוי (Graiul Sângelui) ועל כן נעצר ונכלא. הוא היה חולה בשלל מחלות ומת בכלאו.

קישורים חיצוניים

הערות שוליים

גנרלים רומנים
שרי ההגנה של רומניה
פושעי מלחמה רומנים
שואת יהודי רומניה
שואת יהודי ברית המועצות
ילידי 1882
נפטרים ב-1950